Ilmselt minu viga, et ma polnud seda plaati varem kuulanud. Kristjan andis selle juba kuulata mingi aastakese tagasi, aga mina kuulasin paari lugu, mõtlesin, et päris huvitav, aga tapeediks ei sobi. Nii ta jäigi vedelema.  Kui ma lõpuks olin salvestatud muusikat korduvalt kuulates kõvakettale peaaegu augu sisse kulutanud, taipasin paar päeva tagasi seda plaati kuulata ja praegu olen sõltuvuses.  Tegu on 1966-1968 tegutsenud bändiga, kes on hiljem veel kokku-lahku-kokku-lahku  käinud. Minu jaoks ainus tuttav nimi oli Eric Clapton. Samas, mis tean mina muusikast. Ainult seda, mida press laiemalt reklaamib, olgu see siis Britney või Michael Jackson. Muusikahuvilised on erinevalt minust kuulnud varem Jack Bruce'i ja Ginger Baker'i nimesid.  http://et.wikipedia.org/wiki/Cream    Ja kuni kirjutajad eestikeelse viki üle arutlevad, võite lugeda ka ingisekeelset  http://en.wikipedia.org/wiki/Cream_(band)      Nagu võib lugeda, osutus plaat "Disraeli Gears" osutus menukaks ja seda hoolimata sellest, et plaadifirma boss nimetas singlit "Sunshine of your love" psühhedeelseks rämpsuks. Singlist sai tolle perioodi enimmüüdud.  Minu lemmik oli siiski "World of Pain".  Kahjuks videot ei ole. Vast sellest üks koduvideo?  http://www.youtube.com/watch?v=YhWCGhhclzw    "We're  Going Wrong" oli ka hea. Sellest on originaalesinejatega isegi videod.